
PARLAMENTUL ROMÂNIEI

CAMERA DEPUTAŢILOR

	Comisia pentru buget, 
      finanțe și bănci 
	                            Bucureşti,  18.06.2013

                            Nr. 22/247
                            PL-x 192/2013


                                                                AVIZ

asupra propunerii legislative privind moratoriul pentru amânarea executării silite a cetăţenilor persoane fizice din imobile cu destinaţie de locuinţă

În conformitate cu prevederile art. 95 din Regulamentul Camerei Deputaţilor, republicat, Comisia pentru buget, finanțe și bănci a fost sesizată spre dezbatere şi avizare cu propunerea legislativă privind moratoriul pentru amânarea executării silite a cetăţenilor persoane fizice din imobile cu destinaţie de locuinţă, trimis cu adresa    nr. PL-x 192 din 05 iunie 2013, înregistrată sub nr. 22/247 din 05 iunie 2013.
Senatul, în calitate de primă Cameră sesizată, a respins propunerea legislativă în şedinţa din 04 iunie 2013.
Conform prevederilor art. 75 din Constituţia României, republicată, şi ale art.92 alin. (9) din Regulamentul Camerei Deputaţilor, republicat, Camera Deputaţilor este Cameră decizională.

Potrivit dispoziţiilor art. 61 din Regulamentul Camerei Deputaţilor, republicat, Comisia a dezbătut propunerea legislativă menţionată mai sus, în şedinţa din  18 iunie 2013.
Membrii Comisiei au examinat propunerea legislativă supusă avizării, expunerea de motive şi avizul favorabil al Consiliului Legislativ transmis cu adresa nr. 155 din 18 martie 2013.
În urma dezbaterilor, membrii Comisiei au hotărât, cu  majoritate de voturi, avizarea negativă a iniţiativei legislative.
 În raport cu obiectul şi conţinutul său, proiectul de lege face parte din categoria legilor ordinare.
              PREŞEDINTE
          SECRETAR   
         Gheorghe DRAGOMIR                                       Mihai-Aurel DONŢU

